ვოიცეხ ბობოვსკი
ვოიცეხ ბობოვსკი ან ალი უფქი (ასევე ალბერტუს ბობოვიუსი, ალი ბეი, სანტური ალი უფქი; დ. 1610 – გ. 1675) — პოლონელი მუსიკოსი და დრაგომანი ოსმალეთის იმპერიაში. მისი თარგმნილია ბიბლია ოსმალეთის თურქულ ენაზე, დაწერილი აქვს ოსმალური ფსალმუნი და ოსმალეთის თურქული ენის გრამატიკა. მისი მუსიკალური ნამუშევრები XVII საუკუნის ოსმალური მუსიკის უმნიშვნელოვანეს ნაწარმოებთა შორისაა მიჩნეული.